laion/Wikipedia-Exotic huggingface dataset:
שפות יניסייות

השפות היניסייות (נקראות על שם נהר היניסיי בסיביר שברוסיה) הן קבוצה של שפות פליאו-סיביריות המדוברות בפי עמים היושבים, או ישבו בעבר, על גדול נהר היניסיי. נקראות כ"הקשר בין העולם הישן והעולם החדש" על ידי תומכי תאורית השפות הדנה-יניסייות, המקשרת בין השפות היניסייות לבין שפות הנה-דנה המדוברות באמריקה הצפונית. השפה השורדת היחידה במשפחת שפות זו היא השפה הקטית, המדוברת על ידי כמה מאות אנשים במחוז קראסנוירסק שבמרכז סיביר. משמות של נהרות ולמידה גנטית, ניתן להסיק כי השפות היניסייות דוברו בעבר באזור גדול הרבה יותר מכיום, ושההגירה של דוברי השפות צפונה לכיוון הנהר יניסיי היא חדשה יחסית. על פי סברות מסוימות, השפות היניסייות היו קשורות לשפה שהייתה מדוברת בפי השיונגנו, קונפדרציה של שבטי נוודים ששכנו באזור מונגוליה וצפון סין מהמאה ה־3 לפני הספירה ועד המאה הראשונה לספירה. השפות היניסייות ככל הנראה תרמו גם מונחים מסוימים לשפות הטורקיות והמונגוליות, כמו התואר "חאן" והמילה המונגולית והטורקית לאל, "טנגרי". פרוטו-יניסייאית (לפני שנת 500 לפני הספירה, עד כשנת 1 לספירה) יניסייאית צפונית קט (כ־150 דוברים) יוג (ד'וק) – נכחדה בשנות ה־70 של המאה ה־20 יניסייאית דרומית קוט (נכחדה במאה ה־19) אסאן (נכחדה במאה ה־19) ארין-פומפוקול ארין (נכחדה במאה ה־19) פומפוקול (נכחדה במאה ה־18) ג'יה (קשר לא מוכח, נכחדה) topic/Proto-Yeniseian-language שפות יניסייות, באתר אנציקלופדיה בריטניקה (באנגלית) Alexander Vovin, Xiong-nu_Part2
דגל קומורו

דגל קומורו הוא הדגל הלאומי של קומרו. הדגל הנוכחי אומץ בשנת 2002. הסהר בדגל נשמר מהדגל הקודם, אך במקום סהר על רקע ירוק בלבד, הסהר ממוקם כעת על משולש. לדגל נוספו ארבעה פסים כדי לסמל את ארבעת האיים מהם מורכבת המדינה: צהוב עבור מוהלי, לבן עבור מיוט (בשליטת צרפת, קומורו תובעת בעלות), אדום עבור אנג'אואן, וכחול עבור גרנד קומורו. ארבעת הכוכבים ליד הסהר מייצגים גם הם את ארבעת האיים, והסהר מייצג את האסלאם, הדת העיקרית בקומורו. קומורו היא מדינת איים המורכבת מ-3 איים גדולים: מוהלי, אנג'אואן, וגרנד קומורו. דגל אנג'אואן דגל גרנד קומורו דגל מוהלי בנוסף, ממשלת קומורו טוענת לריבונות על האי הצרפתי מיוט. דגל מיוט דגל קומורו מתקופת טרום העצמאות ביולי 1975 עד ינואר 1976 דגל קומרו תחת משטר עלי סויה (ינואר 1976 – 30 בספטמבר 1978) דגל הרפובליקה הפדרלית והאסלאמית של קומרו (1 באוקטובר 1978 – 6 ביוני 1992) דגל הרפובליקה הפדרלית והאסלאמית של קומורו (7 ביוני 1992 – 5 באוקטובר 1996) דגל הרפובליקה הפדרלית והאסלאמית של קומרו (6 באוקטובר 1996 - 22 בדצמבר 2001) סמל קומורו המנון קומורו מדיה וקבצים בנושא דגל קומורו בוויקישיתוף קומורו, באתר דגלי העולם (באנגלית) דגל קומורו, באתר אנציקלופדיה בריטניקה (באנגלית) באתר דגלי העולם באתר דגלי העולם באתר דגלי העולם באתר דגלי העולם באתר דגלי העולם ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
נחושתית סגולה

נחושתית סגולה (שם מדעי: Protaetia mirifica, שם נרדף: Eupotosia mirifica) היא מין של חרק הנמנה בסדרת החיפושיות ושייך למשפחת הזבליתיים. פירוש השם mirifica הוא "נהדרת" בלטינית. צבעה של הנחושתית הסגולה הוא סגול-כחול מתכתי בוהק ולעיתים גם סגול דהוי וכהה יותר או אף שחור. רוב הזמן כנפי התעופה מקופלות תחת כנפי החפייה המספקות להן הגנה. בזמן התעופה עצמה רק כנפי התעופה פרושות וכנפי החפייה מונחות על הגב. מפרץ שולי כנפי החפייה המאפשר החזקת כנפי התעופה פרושות, למרות שכנפי החפייה סגורות. כנפי החפייה נפתחות בעיקר בזמני ההמראה והנחיתה, כאשר הנחושתית פורשת את כנפיה או מקפלת אותן. מחזור חייהם בעלי גלגול מלא. הזחלים מתפתחים ברקב צמחי המצוי באדמה או בתוך עצים נשירים. החיפושית נפוצה בעיקר באירופה אך גם בצפון המזרח התיכון (ניצפו פרטים בטורקיה וצפון סוריה). לפי האנטומולוג עוז ריטנר: "מין זה ככל הנראה אינו מצוי בארץ. דיווחים היסטוריים קודמים התבררו כשגויים (מיקום בסוריה). פרט בודד מצוי באוסף האב שמיץ ועליו מצוין ירושלים אך פתק זה צורף רק כעבור שנים ונראה שהפרט הגיע מצפון סוריה או טורקיה. ייתכן שהמין יראה בארץ בעתיד אבל הסבירות לכך נמוכה." מדיה וקבצים בנושא נחושתית סגולה בוויקישיתוף נחושתית סגולה, באתר NCBI (באנגלית) נחושתית סגולה, באתר GBIF (באנגלית) נחושתניות באתר הטבע של עוז ריטנר מידע ותמונות (בצרפתית) Eupotosia mirifica mirifica. S. France מאת Frank Deschandol בפליקר Violet miracle - Protaetia mirifica in flight מאת Hubert Polacek בפליקר הערה לגבי שם הערך: שם המין הוא בגדר הצעה מאחר שלא נקבע שם עברי רשמי למין זה. השם מוצע בשל צבעה הסגול (בתמונה הנוכחית צבעה סגול כהה). נחושתניות באתר הטבע של עוז ריטנר. אוחזר: 8 במרץ 2023. ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
שגרירות ירדן בישראל

שגרירות ירדן בישראל היא הנציגות הדיפלומטית הגבוהה יותר של הממלכה האשמית של ירדן בישראל. השגרירות ממוקמת ברמת גן. רסאן אל-מג'אלי מכהן בתפקיד השגריר מאז 2018. לצד השגרירות, מחזיקה ירדן במשרד קישור לרשות הפלסטינית ברמאללה. ממלכת ירדן הקימה קונסוליה בירושלים לאחר עצמאותה ב-1946. הקונסוליה, שמוקמה בקטמון, נפלה לידי ישראל במלחמת העצמאות. ישראל וירדן חולקות היסטוריה ארוכה, אך לא נוצרו יחסים רשמיים בין המדינות עד לאחר הסכמי אוסלו בין ישראל לאש"ף ב-1994. ב־26 באוקטובר 1994 נחתם הסכם השלום בין ישראל לירדן בטקס במעבר ערבה. עם פריצת האינתיפאדה השנייה נמנעה ירדן מלשגר את שגרירה החדש לישראל, והוא הגיע רק בתחילת 2005 (לקראת ההתנתקות). ב-29 באוקטובר 2019, לאחר מעצרם המנהלי בישראל של שני אזרחי ירדן, הוחזר השגריר הירדני לארצו להתייעצויות. ב-17 בינואר 2023 מנע שוטר משגריר ירדן בישראל לבקר בהר הבית. מרואן מועשר עומר ריפאי מערוף אל-בח'ית עלי אל-אייד וליד עוביידאת רסאן אל-מג'אלי, מכהן בתפקיד מ-2018. "وزارة الخارجية وشؤون المغتربين". נבדק ב-2020-10-15. "تعيين غسان المجالي سفيرا للأردن لدى إسرائيل". 2018-09-17. נבדק ב-2020-10-15. קונסול לעבר הירדן בארץ ישראל, הארץ, 22 באוגוסט 1946 תיקי הקונסוליה העבר-ירדנית בירושלים, באתר קטלוג ארכיון המדינה ג'קי חוגי, אחרי הפוגה של 4 שנים: לירדן שוב יש שגריר בישראל, באתר nrg,‏ 20 בפברואר 2005 בעקבות מעצר שני אזרחיה: ירדן מחזירה את השגריר בישראל להתייעצויות, באתר וואלה, 30 באוקטובר 2019 אבירם בן מרדכי, תקרית דיפלומטית? שגריר ירדן בישראל לא הורשה לבקר בהר הבית - במשטרה יצאו בהבהרה, באתר עכשיו 14, ‏2023-01-17 חיים גולדברג, ‏השגריר הירדני בישראל עוכב בכניסה להר הבית - ונטש בזעם, באתר כיכר השבת, 17 בינואר 2023
שגרירות מצרים בישראל

שגרירות מצרים בישראל היא הנציגות הדיפלומטית העליונה של הרפובליקה הערבית של מצרים בישראל. השגרירות הוקמה בהתאם להסכמי קמפ דייוויד בשנת 1979. השגרירות ממוקמת ברחוב בזל בתל אביב, בנוסף לקונסוליה באילת. שגרירות מצרים בישראל הוקמה ב-1980, בעקבות הסכם השלום בין ישראל למצרים. השגרירות נפתחה ב־22 בפברואר 1980, וב-28 בפברואר 1980 הגיש השגריר הראשון של מצרים בישראל, סעד מורתדא, את כתב האמנתו לנשיא יצחק נבון. בעקבות מבצע שלום הגליל ביוני 1982 החזירה מצרים את שגרירה מישראל. ב-1986, בעקבות הסכמתה של ישראל לגשת לבוררות בינלאומית בנוגע למעמדה של טאבה החזירה מצרים את שגרירה לתל אביב. עם פרוץ האינתיפאדה השנייה ב-2000 החזירה מצרים את שגרירה מישראל, ולא השיבה אותו עד 2005, בסמוך לביצוע תוכנית ההתנתקות. בשנים 1982 עד 1986, 2000 עד 2005, 2012 עד 2015 ומ־2023 ואילך לא כיהן בישראל שגריר מצרי. מדיה וקבצים בנושא שגרירות מצרים בישראל בוויקישיתוף נפתחה שגרירות מצרים במלון „הילטון“ בת"א, דבר, 22 בפברואר 1980 טובה צימוקי, הנשיא נבון: נסתיים פרק האיבה, דבר, 27 בפברואר 1980 ‏סעד מורתדה‏ (Q123362841) הפעולה ברפיח מסכנת את היחסים עם מצרים, באתר ynet, 14 במאי 2024
אלכס פוקסן

ויליאם אלכס פוקסן (באנגלית: William Alex Foxen; נולד ב-1 בפברואר 1991) הוא שחקן פוקר אמריקאי אשר זכה בצמיד אליפות העולם בפוקר, ופעמיים בסבב הפוקר העולמי. פוקסן שיחק פוטבול בבוסטון קולג' בתפקיד Tight-End. בזמן לימודיו ב-2012 זכה בטבעת סבב אליפות העולם בפוקר כשניצח בטורניר טקסס הולדם ל-6 שחקנים, וזכה בכ-22 אלף דולר. בדצמבר 2017 סיים במקום השני בטורניר המרכזי בסבב הפוקר העולמי שהתקיים בבלאג'יו שבלאס וגאס וזכה ב-1.1 מיליון דולר. חודשיים לאחר מכן בפברואר 2018, ניצח בטורניר המרכזי של סבב הפוקר העולמי שהתקיים ב-Commerce שבלוס אנג'לס וזכה בכ-400 אלף דולר. בדצמבר 2019 זכה בסבב הפוקר העולמי בפעם השנייה, כאשר הפעם הצליח לנצח את הטורניר בו סיים במקום השני שנתיים קודם לכן, וזכה ב-1.7 מיליון דולר. פוקסן היה שחקן השנה של GPI ב-2018, והראשון שהגן על התואר כשזכה שוב ב-2019. ביוני 2022 עשה את זכייתו הגדולה ביותר, כאשר ניצח בטורניר High Roller במסגרת אליפות העולם בפוקר וזכה בצמיד אליפות העולם בפוקר הראשון שלו, ובפרס של כ-4.5 מיליון דולר. נכון למרץ 2023, פוקסן זכה בסך של כ-27.8 מיליון דולר מטורנירי פוקר, כשמתוכם כ-6 מיליון דולר בסבב אליפות העולם. פוקסן נשוי לשחקנית הפוקר קריסטן פוקסן. ב-2021 התנגדו לדרישת אליפות העולם בפוקר שהמשתתפים יהיו מחוסנים כנגד נגיף הקורונה. באפריל 2022 היה לראשון שהאשים את עלי אימסירוביץ' ברמאות, דבר שהוביל שחקנים נוספים לצאת כנגד אימסירוביץ' ובהמשך למארגני תחרויות למנוע מאימסירוביץ' להשתתף בטורנירים. מדיה וקבצים בנושא אלכס פוקסן בוויקישיתוף אלכס פוקסן, ברשת החברתית אקס (טוויטר) אלכס פוקסן, באתר The Hendon Mob אלכס פוקסן, באתר Global Poker Index אלכס פוקסן, באתר אליפות העולם בפוקר אלכס פוקסן, באתר סבב טריטון Outfoxed! Alex Foxen Wins First Gold Ring, אליפות העולם בפוקר, ‏16 במאי 2012 (באנגלית) Outfoxed Them All: Alex Foxen Wins Record-Breaking WPT Five Diamond, סבב הפוקר העולמי, ‏22 בדצמבר 2019 (באנגלית) Outfoxed Them All: Alex Alex Foxen Victorious in LAPC Rockstar Energy High Roller from Commerce Casino, סבב הפוקר העולמי, ‏1 במרץ 2018 (באנגלית) Martin Harris,‏ Global Poker Index: Alex Foxen Wins 2018 GPI Player of the Year, באתר PokerNews,‏ 3 בינואר 2019 (באנגלית) Martin Harris,‏ Global Poker Index: Alex Foxen Repeats, Wins 2019 GPI Player of the Year, באתר PokerNews,‏ 2 בינואר 2020 (באנגלית) Chad Holloway,‏ Alex Foxen Goes Wire-to-Wire in $250K Super High Roller on Way to Maiden Bracelet ($4,563,700), באתר PokerNews,‏ 25 ביוני 2022 (באנגלית) ציוץ של Alex Foxen ברשת החברתית אקס (טוויטר), 27 באוגוסט 2021 Jon Sofen,‏ Chance Kornuth Joins Alex Foxen's Push for a Poker Blacklist, באתר PokerNews,‏ 21 באפריל 2022 (באנגלית)
מכתב כוונות

מכתב כוונות הוא מסמך המהווה לעיתים שלב במשא ומתן לקראת חתימתו של הסכם. במכתב זה מצהיר אחד הצדדים להסכם העתידי על כוונתו להגיע להסכם כזה, תוך ציון עקרונות ההסכם המתגבש והתנאים שעם קיומם ייחתם ההסכם. מכתב כוונות נחוץ במקרים של הסכם מורכב, שמחייב את אחד הצדדים להסכם (או שניהם) להיערך לקראת מימושו. דוגמאות: לפני חתימת הסכם למכירה של חברה לחברה מתחרה יש לקבל הסכמה של המאסדר לצעד זה, ורק לאחר קבלת הסכמה זו, בעקבות מכתב כוונות המציג את תוכנית המכירה, ייחתם הסכם המכירה. אדם המעוניין לרכוש נכס עלול להזדקק למכתב כוונות המעיד על נכונות למכור לו את הנכס, כדי שיוכל לקבל אשראי לרכישה זו או לגייס שותפים להשקעה הנדרשת. אדם המעוניין למכור נכס שבבעלותו משועבד לבנק נדרש להמציא מכתב כוונות מהבנק, שבו הבנק מפרט את התנאים שעל בעל הנכס לעמוד בהם לשם הסרת השעבוד. לעיתים כולל מכתב הכוונות רק את הנושאים שעליהם יתקיים משא ומתן לגיבוש הסכם עתידי, בלי שיהווה מסמך המחייב את הצדדים. פעמים אחרות כולל מכתב הכוונות סעיפים המחייבים את הצדדים עוד לפני חתימת ההסכם ביניהם, כגון הסכם סודיות או הבטחת בלעדיות. מזכר הבנות Gregory Gosfield, A look at letters of intent, Business Law Today, Vol. 13, No. 6, July/August 2004, pp. 54-57, 59, in JSTOR Jean Feriancek, What Did You Agree to in Your Letter of Intent?, Natural Resources & Environment, Vol. 23, No. 1, Summer 2008, pp. 42-44, in JSTOR מה זה "מכתב כוונות" ?, באתר של פרידמן ושות' גבריאלה שלו, ‏הסכמים ג'נטלמניים (שם זמני), משפטים ‏לב(1), תשס"ב, הפרק "מכתבי כוונות", עמ' 39–40
תת-חבורה טהורה

בתורת החבורות, תת-חבורה טהורה (באנגלית: Pure subgroup) של חבורה אבלית A היא תת-חבורה B המקיימת את התנאי B ∩ n A = n B {\displaystyle B\cap nA=nB} לכל n טבעי. זוהי הכללה של מושג המחובר הישר (כל מחובר ישר הוא טהור), שהציע היינץ פרופר ב-1923. תת-חבורה טהורה של תת-חבורה טהורה היא טהורה. כל תת-חבורה חליקה היא טהורה. תת-חבורת הפיתול של חבורה אבלית היא טהורה. אם המנה A/B חסרת פיתול אז B תת-חבורה טהורה. תת-חבורה של חבורה חליקה היא טהורה אם ורק אם היא חליקה. בחבורה חסרת פיתול, החיתוך של תת-חבורות טהורות הוא טהור, ולכן כל תת-חבורה מוכלת בתת-חבורה טהורה מינימלית (זוהי פעולת סגור בסריג תת-החבורות). כל מחובר ישר הוא טהור. האיחוד על פני שרשרת של תת-חבורות טהורות הוא טהור; תכונה זו מאפשרת להפעיל את הלמה של צורן ולקבל במצבים מתאימים תת-חבורות טהורות מקסימליות. I. Kaplansky, Infinite abelian groups, 1954.
שגרירות סין בישראל

שגרירות הרפובליקה העממית של סין במדינת ישראל היא הנציגות הדיפלומטית של הרפובליקה העממית של סין במדינת ישראל, השוכנת בתל אביב. השגרירות ממוקמת ברחוב בן יהודה 219–220 בתל אביב, והיא מחזיקה במחלקה עסקית בדרך נמיר 94. שגרירות סין בישראל הוקמה ב-15 בספטמבר 1989 כמשרד תל אביב של שירות הנסיעות הבינלאומי של סין, שקיבל מעמד רשמי ב-1 בפברואר 1990. ב-24 בינואר 1992 ייסדו ישראל וסין יחסים דיפלומטיים מלאים, וב-9 בפברואר, טאנג ז'נקי, מנהל המשרד, הפך לשגריר סין בישראל. ב-17 במאי 2020 שגריר סין בישראל, דו ויי נמצא ללא רוח חיים בדירתו בהרצליה פיתוח. לא היו סימני אלימות, ונראה כי סיבת המוות היא דום לב. מותו הוביל לתיאוריות קונספירציה לגבי סיבת מותו. ב-7 בדצמבר 2022, ארגון זכויות אדם ספרדי בשם Safeguard Defenders טען כי בשגרירות פועלת נציגות של חשאית הפועלת ללא ידיעת הרשויות בישראל. גורמים בלשכת ראש הממשלה מסרו כי הנושא נמצא בבדיקה. יחסי ישראל–סין שגרירות ישראל בבייג'ינג מדיה וקבצים בנושא שגרירות סין בישראל בוויקישיתוף אתר האינטרנט הרשמי של שגרירות סין בישראל שגרירות סין בישראל, באתר מדריך השגרירויות בישראל שגרירות סין בישראל - 中国外交概览 1993. 北京: 世界知识出版社. 1993. p. 124. ISBN 7-5012-0591-4. Chinese ambassador to Israel found dead in Herzliya home, The Jerusalem Post איתמר אייכנר, ממצאי מעבדת המשטרה: השגריר הסיני מת מדום לב, באתר ynet, 17 במאי 2020 "Conspiracies after China ambassador death comes amid US-China tensions". The Jerusalem Post | JPost.com. דוח חושף: סין מפעילה תחנת משטרה סודית בישראל לאיתור מתנגדי משטר, באתר וואלה, 7 בדצמבר 2022
המרוץ לדראג של רופול: VIP

המרוץ לדראג של רופול: VIP היא תוכנית מציאות אמריקאית שעלתה ב-24 באפריל 2020 ב-VH1. זו תוכנית בת של המרוץ לדראג של רו פול בה מפורסמים מתחרים עבור צדקה בהדרכת משתתפות מהמרוץ לדראג. בעונה הראשונה היו פרקים יחידים שהיו מבוססים על הפורמט של התוכנית הראשית, עם שלושה מפורסמים שהתחרו באתגרי פופולריים של המרוץ לדראג. בעונה השנייה, הפורמט שונה לתחרות שארכה לאורך עונה והתרכזה בליפ סינקים של מפורסמים שהוסתרו תחת אושיות דראג. בשתי העונות של התוכנית השתתפו מפורסמים שהתחרו עבור צדקה והפכו לאמני דראג בהדרכתן של משתתפות המרוץ לדראג של רו פול. הן נקראו "מלכות סופרים". בעונה הראשונה, בכל פרק שלושה מפורסמים התחרו באתגרים אהובים מהמרוץ לדראג. בדומה לתוכנית הראשית, בכל פרק היה מיני-אתגר, אתגר מרכזי וליפ סינק כדי לקבוע את המנצחת. בעונה השנייה התחרות הפכה לתחרות לאורך העונה והפוקוס היה על ליפ סינקים. בעונה התחרו תשע מתחרות שהזדהו רק באושיות דראג. בכל פרק, המתחרות נתנו הופעות ליפ סינק מול השופטים והקהל. שתי המתחרות שהגיעו לתחתית התחרו בליפ סינק כדי לקבוע מי תמשיך לפרק הבא ומי תודח ותחשוף את הזהות שלה. המתחרה שנשארה אחרונה זכתה ב-100,000 דולר לארגון הצדקה שבו בחרה. השופטים בתוכנית הם רופול, מישל ויסאז', קרסון קרסלי ורוס מת'יוס. התוכנית הוכרזה באוקטובר 2019. העונה הראשונה עלתה ב-24 באפריל 2020 ב-VH1. באוגוסט 2021, התוכנית חודשה לעונה שנייה. העונה השנייה עלתה ב-12 באוגוסט 2022. המרוץ לדראג של רופול: VIP, ברשת החברתית אקס (טוויטר) "המרוץ לדראג של רופול: VIP", במסד הנתונים הקולנועיים IMDb (באנגלית) "המרוץ לדראג של רופול: VIP", באתר נטפליקס Dino-Ray Ramos, ‘RuPaul’s Secret Celebrity Drag Race’ Event Series Sets Premiere Date, Deadline, ‏2020-04-10 (באנגלית אמריקאית) Andy Swift, RuPaul's Celebrity Drag Race Ordered at VH1 — Which Queens Are Returning?, TVLine, ‏2019-10-22 (באנגלית אמריקאית) Andy Swift, RuPaul's Secret Celebrity Drag Race Returns to VH1 for Totally Revamped Second Season — Watch Trailer, TVLine, ‏2022-07-18 (באנגלית אמריקאית) RuPaul's Secret Celebrity Drag Race Season 2: See the First 5 Minutes of the Starry Premiere, Peoplemag (באנגלית) 'RuPaul's Celebrity Drag Race' to Launch in 2020 | Entertainment Tonight, www.etonline.com (באנגלית אמריקאית) Joey Nolfi August 23, 2021 at 11:30 AM EDT, 'RuPaul's Drag Race' season 14 renewed with 'Celebrity Drag Race' season 2, EW.com (באנגלית)
STS-57

STS-57 הייתה המשימה הרביעית של האנדוור וה-56 בתוכנית מעבורות החלל של נאס"א ששוגרה ב-21 ביוני 1993 ונמשכה קרוב לעשרה ימים. המטרה העיקרית הייתה ביצוע מחקרים בעזרת מערכת ספייסהאב והחזרת לוויין EURECA של סוכנות החלל האירופית. מפקד המשימה: רונלד גרייב טייס: בריאן דאפי מומחה למשימה: דייוויד לואו (G. David Low) מומחה למשימה: ננסי קרי גרג מומחה למשימה: פיטר ויסוף (Peter J. Wisoff) מומחה למשימה: ג'אניס ווס מעבורת החלל אנדוור שוגרה מכן שיגור 39B במרכז החלל קנדי ב-21 ביוני 1993. שגיאה בהתקנת מערכת קנדארם לא אישפרה טעינה מצברי לוויין EURECA שהוצב במסלול על ידי צוות של STS-46 בשנת 1992. להכנסת הלוויין לתא המטען של המעבורת היה צורך בפעולות ידניות שבוצעו על ידי דייוויד לואו וננסי קרי גרג במסגרת פעילות חוץ רכבית שנמשכה 5 שעות ו-50 דקות. בהמשך הצוות פעל לפי תוכנית ניסויים עם מערכת Spacehab. בוצעו מחקרים בתחום גידול גבישים, תורת החומרים והתנהגות נוזלים. כמו כן בוצעו ניסויים לחקר חוסר משקל והשפעתו על בני אדם. בגלל מזג האוויר באזור מרכז החלל קנדי, הנחיתה נדחתה. היא בוצע ב-1 ביולי במסלול נחיתה מס' 22 בבסיס חיל האוויר אדוארדס. משימות מעבורות החלל מדיה וקבצים בנושא STS-57 בוויקישיתוף המשימה באתר נאס"א תיאור המשימה דיווח לעיתונות סרטון על המשימה
סנדר סקוטהיים

סנדר סקוטהיים (בנורווגית: Sander Skotheim; נולד ב-31 במאי 2002) הוא אתלט נורווגי, סגן אלוף עולם באולם (גלאזגו 2024) וסגן אלוף אירופה באולם (איסטנבול 2023) בקרב 7 וסגן אלוף אירופה (רומא 2024) בקרב 10. ב-2019 זכה במדליית זהב בקרב עשר בפסטיבל האולימפי האירופי לנוער שנערך בבאקו. באותה שנה זכה באליפות נורווגיה בקפיצה לגובה בתוצאה של 2.08 מטר. באליפות אירופה באתלטיקה עד גיל 20 שהתקיימה בטאלין ב-2021 זכה במדליית כסף בקרב עשר. ב-2022 זכה באליפות נורווגיה בריצת 110 מטר משוכות (14.52 שניות), בקפיצה לגובה (2.08 מטר) ובקרב עשר (8,126 נקודות). באליפות אירופה באותה שנה סיים שביעי בתוצאה של 8211, ובאליפות העולם סיים במקום ה-15 בתוצאה של 8,062 נקודות. באליפות אירופה באתלטיקה באולם 2023 זכה במדליית כסף בקרב שבע בשיא נורווגיה של 6,318 נקודות, לאחר קווין מאייר שסיים עם 6,348 נקודות. באליפות העולם באתלטיקה באולם 2024 זכה במדליית כסף בקרב שבע בשיא נורווגיה של 6,407 נקודות, לאחר סימון איהאמר שסיים עם 6,418 נקודות. אצטדיון: קרב עשר: 8,635 נקודות (2024), שיא נורווגיה ריצת 100 מטר: 10.76 שניות (2023) קפיצה לרוחק: 8.03 מטר (2024) הדיפת כדור ברזל: 13.84 מטר (2022) קפיצה לגובה: 2.18 מטר (2023) ריצת 400 מטר: 47.02 שניות (2024) ריצת 110 מטר משוכות: 13.97 שניות (2023) זריקת דיסקוס: 46.92 מטר (2024) קפיצה במוט: 5.35 מטר (2023) הטלת כידון: 62.11 מטר (2023) ריצת 1500 מטר: 4:16.60 דקות (2023) אולם: קרב שבע: 6,407 נקודות (2024) ריצת 60 מטר: 6.99 שניות (2023) קפיצה לרוחק: 7.83 מטר (2024) הדיפת כדור ברזל: 14.58 מטר (2024) קפיצה לגובה: 2.20 מטר (2023) ריצת 60 מטר משוכות: 7.93 שניות (2024) קפיצה במוט: 5.00 מטר (2023) ריצת 1000 מטר: 2:33.23 דקות (2024) מדיה וקבצים בנושא סנדר סקוטהיים בוויקישיתוף סנדר סקוטהיים, באתר התאחדות האתלטיקה הבין-לאומית
Dance (Our Own Party)

"Dance (Our Own Party)" (בעברית: "ריקוד (המסיבה שלנו)") הוא סינגל שהוקלט על ידי להקת האינדי פופ המלטזית דה בסקר. הוא יצא לאור ב-3 במרץ 2023, וזכה ב-Malta Eurovision Song Contest 2023, הקדם הלאומי של מלטה לאירוויזיון 2023, שהתקיים בליברפול שבממלכה המאוחדת. ב-21 בנובמבר 2022 נמנתה דה בסקר בין 40 המשתתפים בקדם הארצי של מלטה לאירוויזיון עם השיר "Dance (Our Own Party)". היא צלחה את שלבי רבע וחצי הגמר, ב-11 בפברואר 2023 ביצעה את שירה פעם נוספת על בימת גמר האירוע. זהות המנצח נקבעה באמצעות שילוב בין קולות השופטים והצבעות הקהל מבין שישה-עשר האמנים בגמר. לאחר זכייתו בגמר, יצא לאור מחדש ב-3 במרץ כסינגל דיגיטלי. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. מלטה שובצה למחצית הראשונה של חצי הגמר הראשון, שהתקיים ב-9 במאי 2023, לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. מלטה שובצה שנייה, אחרי נורווגיה ולפני סרביה. ב-9 במאי 2023 ביצעה הלהקה את "Dance (Our Own Party)" על בימת חצי הגמר הראשון של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי. סרטון השיר "Dance" באתר יוטיוב "The Busker wins 'Malta Eurovision Song Contest' 2023". eurovision.tv (באנגלית בריטית). EBU. 2023-02-12. נבדק ב-2023-03-05. Washak, James (2023-03-04). "🇲🇹 Malta: The Busker Release Revamp of Their Eurovision Entry "Dance (Our Own Party)"". eurovoix.com (באנגלית בריטית). Eurovoix. נבדק ב-2023-03-05. Eurovision 2023: Allocation Draw results, eurovision.tv, ‏31 בינואר 2023 (באנגלית) "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 1 Results
Carpe Diem

"Carpe Diem" (בעברית: "נצלו את היום") הוא שיר של להקת הפופ רוק הסלובנית ג'וקר אאוט, שיצא לאור ב-4 בפברואר 2023. ייצג את סלובניה באירוויזיון 2023, שהתקיים בליברפול שבממלכה המאוחדת, לאחר שנבחרה באופן פנימי על ידי RTV Slovenija, רשות השידור של סלובניה.   ההקלטה לשיר התקיימה במהלך חודש דצמבר 2022 באולפן בהמבורג, גרמניה. בינואר 2023 הלהקה צילמה את הקליפ שלה, שצולם בבירת סלובניה, לובליאנה ב-Grand Hotel Union. ב-4 בפברואר 2022, יצא לאור השיר בערוץ היטיוב של האירוויזיון. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. סלובניה שובצה למחצית השנייה של חצי הגמר השני, שהתקיים ב-11 במאי 2023. לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. סלובניה שובצה עשירית, אחרי פולין ולפני גאורגיה. ב-11 במאי 2023 ביצעה הלהקה את "Carpe Diem" על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. סלובניה הופיעה כמדינה ה-24, לפני קרואטיה ואחרי ישראל. מדיה וקבצים בנושא Carpe Diem בוויקישיתוף סרטון השיר "Carpe Diem" באתר יוטיוב מידע על הרצועה "Carpe Diem" באתר ספוטיפיי Anthony Granger, 🇸🇮 Slovenia: Joker Out Film Music Video for Eurovision Entry, Eurovoix, ‏2023-01-23 (באנגלית בריטית) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31. "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 2 Results Eurovision 2023: Running order in the Grand Final